
APENDIKS I-5
Kemudahan Infrastruktur dan Syarat Hosting di Pusat Data Sektor Awam (PDSA), MAMPU Cyberjaya
1. Kemudahan Infrastruktur

(a) Sistem Elektrikal

Sistem elektrikal Pusat Data Sektor Awam (PDSA), Cyberjaya direka bentuk bagi meningkatkan ketersediaan (High Availability) bekalan kuasa elektrik. Disokong dengan dua (2) unit Main Switch Board (MSB) dan dua (2) unit Power Distribution Unit (PDU) yang disambung secara redundant. 

PDSA ini juga dilengkapi dengan Generator Set berkapasiti 500 kVA dan Scalable Uninterruptible Power Supply (UPS) yang beroperasi secara redundant dan mempunyai kapasiti sebanyak 160 kW bagi server MAMPU dan 48 kW bagi server hosting agensi Kerajaan.

(b) Sistem Mekanikal 

Direka bentuk berdasarkan konsep penyejukan peralatan ICT iaitu sistem InRow dan Chiller. Sebanyak 18 unit InRow telah beroperasi bagi menyokong 56 rak server dan rangkaian (penggunaan penuh bagi setiap rak).

(c) Sistem Keselamatan
(i) CCTV; dan
(ii) Door Access System.
Setiap personel yang memasuki PDSA, Cyberjaya akan diberi kad akses dan akan dihadkan kepada tiga (3) orang sahaja. Kebenaran tersebut hanya akan diberikan semasa pemasangan fizikal server atau capaian fizikal diperlukan sahaja. Kubikal akan disediakan di luar PDSA sekiranya konfigurasi atau proses trouble shooting diperlukan.
(d) Sistem Pengesanan Dan Pencegahan Kebakaran/Air

Sistem-sistem pengesanan dan pencegahan kebakaran/air yang terdapat di PDSA, Cyberjaya adalah seperti berikut:
(i) Very Early Smoke Detection (VESDA);

(ii) Smoke and heat Detection;

(iii) FM200; dan

(iv) Water Detection.
(e) Sistem Pemantauan PDSA

Satu sistem berpusat iaitu Environmental Monitoring System (EMS) digunakan bagi memantau operasi harian PDSA, Cyberjaya. Pemantauan yang dijalankan merangkumi perkara-perkara berikut:
(i) Peralatan Infrastruktur;

(ii) Suhu;

(iii) Kelembapan; dan

(iv) Notifikasi e-mel dan sms bagi setiap operasi peralatan infrastruktur.
2. Kemudahan Infrastruktur ICT

(a) Capaian Internet

Server agensi yang ditempatkan di PDSA, Cyberjaya akan memperoleh perkhidmatan rangkaian 1GovNet berkapasiti 2 x 155 Mbps melalui 2 ISP iaitu Telekom Malaysia dan TIMES.

(b) Keselamatan ICT

Rangkaian PDSA, Cyberjaya dilengkapkan dengan keselamatan Firewall dan Intrusion Preventation System (IPS). Sebarang keperluan penambahan polisi firewall perlu dibuat melalui borang yang disediakan dan disalurkan melalui Service Desk MAMPU. 

(c) Rak Server

Bagi menjamin keseragaman dan bagi mengelakkan masalah power supply, agensi Kerajaan yang memerlukan perkhidmatan hosting TIDAK perlu membawa rak ke dalam PDSA, Cyberjaya keperluan rack akan disediakan.

PDSA, Cyberjaya dilengkapi dengan rak server yang boleh memuatkan rack mounted server seperti berikut:
(i) 1U Server = 1.75" ruang melintang dalam rak ;
(ii) 2U = 3.5" ruang melintang dalam rak;

(iii) 4U = 7.00" ruang melintang dalam rak;

(iv) Rak boleh diisi sehingga 40 to 42U server;

(v) Muatan bagi suku rak = 10U (10 servers of 1U); dan

(vi) Muatan bagi separuh rak = 20 U (20 Servers of 1U). 

Sambungan bekalan kuasa yang diperlukan dari server ke rak Power Distribution Unit (PDU) adalah jenis soket C19-male atau C13-male. 

3. Syarat-syarat Server Hosting
(a) Jenis Fizikal Server

Perkhidmatan server hosting yang disediakan hanya bagi menempatkan server jenis rack mounted dan menyokong spesifikasi fizikal server.

(b) Pemasangan dan Setup
Pemasangan atau migrasi server ke PDSA, Cyberjaya hendaklah diuruskan oleh petender. Kerjasama dan bantuan teknikal akan diberikan oleh pihak PDSA MAMPU bagi memastikan pemasangan server projek serta konfigurasi yang melibatkan peralatan ICT PDSA, Cyberjaya dapat dilaksanakan mengikut keperluan projek.
(c) Teknologi Virtualization 

Bagi memaksimumkan penggunaan sumber server dan meningkatkan efisiensi elektrik, Petender digalakkan melaksanakan teknologi virtualization semasa migrasi atau penempatan server di PDSA. Bagi projek yang menggunakan fizikal server, PDSA, Cyberjaya berhak untuk memindahkan aplikasi/ data di server-server berkenaan kepada virtual server milik MAMPU, sekiranya perlu. Walau bagaimanapun perbincangan teknikal akan diadakan bersama pasukan projek bagi memahami keperluan-keperluan sistem sebelum migrasi dilakukan.

(d) Storan

Sekiranya terdapat keperluan bagi menempatkan rak storan, Petender perlu memastikan spesifikasi bekalan kuasa yang digunakan tidak melebihi 32 Amp dan jenis Ceeform (Comando plug).

(e) Keselamatan Server

Pasukan projek adalah bertanggungjawab terhadap keselamatan server masing-masing. Sebarang niat atau tindakan personel atau pegawai yang mempunyai kaitan dengan projek ini, yang mana boleh menjejaskan keselamatan server lain di PDSA, Cyberjaya adalah dilarang sama sekali.

(f) Sokongan Teknikal Dan Penyelenggaraan

Adalah menjadi tanggungjawab Petender untuk menyelenggara server yang ditempatkan di PDSA, Cyberjaya. Ini bagi tujuan memastikan setiap server yang ditempatkan di PDSA, Cyberjaya sentiasa up-to-date dari segi patches terutamanya, bagi memastikan keselamatan rangkaian di PDSA terjamin. Petender hendaklah memberi maklumat terperinci kakitangan yang terlibat kepada PDSA MAMPU.

(g) Akses PDSA 

Pasukan projek akan diberikan dua (2) kad akses PDSA, Cyberjaya. Pegawai atau kakitangan yang diberikan kad akses adalah bertanggungjawab ke atas sebarang transaksi akses yang melibatkan kad tersebut termasuklah akses pihak pembekal. Sebarang aktiviti keluar masuk ke PDSA, Cyberjaya perlu dicatatkan di dalam satu buku log bagi tujuan rujukan dan pemantauan.

4. Disaster Recovery Centre (DRC) 
PDSA menyediakan perkhidmatan DRC bagi pengoperasian perkhidmatan ICT secara berpusat untuk agensi-agensi Kerajaan. DRC sektor awam terletak seperti alamat berikut:

Pusat Data Sektor Awam MAMPU (Bandar Enstek) 

Institut Aminuddin Baki

Kementerian Pendidikan Malaysia

Kompleks Pendidikan Nilai 

71760 Bandar Enstek 

Negeri Sembilan
1. Kemudahan Sedia Ada
(a) Perkhidmatan kolokasi rak, migrasi dan VM server.
(b) Perkhidmatan Terurus (Managed Services) yang merangkumi perkhidmatan pengurusan dan pemantauan sistem secara 24 jam tujuh (7) hari seminggu, pengurusan backup, pengurusan pangkalan data dan sokongan teknikal.
(c) Perkhidmatan rangkaian dan pengurusan keselamatan (Network and security management services) yang merangkumi perkhidmatan managed firewalls, intrusion prevention systems, routers and switches.
(d) Menggunakan rangkaian pusat data berkeupayaan tinggi dengan rangkaian Backbone berkeupayaan tidak kurang dari 40GB disambung kepada Core Switches dengan teknologi 10GB ke server farm.

